Správa zo zahraničnej pracovnej cesty
1.  Účastník ZPC:

1.		
Titul, meno a priezvisko:	RNDr. Mária Šulanová 	
Pracovisko:	Ústav informácií a prognóz školstva, Staré grunty 52, 
842 44 Bratislava	
Pracovné zaradenie:	analytik, špecialista vysokého školstva	
Znalosť jazykov:	angličtina, nemčina	
		
2.  Zahraničná pracovná cesta:

Štát:	Poľská republika	
Mesto:	Częstochowa 	
Vykonaná v dňoch:	25.6. 2013 až 28.6. 2013	
Prijímajúca organizácia:	Częstochowa University of Technology, Faculty 
of Management, Al. Armii Krajowej 19 B, Częstochowa, Poland	
Účel cesty:	Účasť na konferencii v rámci projektu CONCORDIA	
Spôsob financovania:	Projekt CONCORDIA	

3.  Rámcový program pobytu:

25.6. 2013 			príjazd do Czestochowa 
26.6. 2013 – 27.6. 2013 	účasť na konferencii
28.6. 2013		účasť na konferencii, odjazd domov

4.  Stručný priebeh rokovaní, resp.  študijného pobytu:

Reprezentanti jednotlivých zúčastnených štátov informovali o aktivitách týkajúcich sa rozvíjania medzigeneračnej spolupráce a dialógu v rámci univerzít, kde pracujú (Poľsko, Nemecko, Slovensko a Turecko). Tieto aktivity sú vo významnej miere organizované 
tzv. ALUMNI klubmi. Cieľom takýchto aktivít je najmä aktívna podpora:
•	seniorov za cieľom dosiahnutia bohatšieho života najmä v oblasti vzdelanostnej, sociálnej, kultúrnej, zdravotnej a športovej. Dôležitá je ich integrácia do života komunity, v ktorej žijú a prevencia pred pocitom sociálnej vylúčenosti. Účastníci konferencie informovali o programoch, projektoch a iniciatívach realizovaných v ich domovských krajinách. 
•	absolventov vysokých škôl za cieľom uchovania sociálnej väzby s ich domovskou univerzitou a tým plynúcich výhod pre obidve zúčastnené strany. Ide najmä o posilnenie medzigenerančnej komunikácie, zdieľanie skúseností, organizovanie rôznych spoločenských aktivít.
ALUMNI kluby v niektorých krajinách (napr. Nemecko) poskytujú vzdelávanie aj pre deti a prácu dobrovoľníkov v rôznych kontinentoch, poskytovanie štipendií a grantov študentom vysokých škôl.
Vzdelávanie seniorov je vo významnej miere podporované vo viacerých štátoch tzv. univerzitami tretieho veku, ktoré poskytujú rozšírenie obzoru vedomostí v rôznych oblastiach, ale aj spoločné podujatia pre podporu spoločenského života staršej generácie.
V poslednej časti konferencie bola prerokovaná ďalšia spolupráca krajín participujúcich 
na projekte.

5.  Odporúčané závery:

Vytvorenie spoločnej platformy údajov za účelom komparatívnej analýzy o medzigeneračnej spolupráci v rámci univerzít participujúcich na projekte.

6.   Prehľad prinesenej dokumentácie a miesto jej uloženia

CD 2nd International conference of the project CONCORDIA. Cooperation, Need 
for Communication and Resumption of Dialogue in relation to Age-groups (CONCORDIA)
Publikácia Faculty of Management Czestochowa University of Technology
Publikácie Absolwent roku 2012; Absolwent roku 2004
Miesto uloženia dokumentácie: ÚIPŠ

7.   Osobitne vyhodnotený očakávaný prínos ZPC

Konferencia bola veľkým prínosom v oblasti zdieľania informácií o aktivitách univerzít zúčastnených krajín, týkajúcich sa rozvíjania medzigeneračnej spolupráce a dialógu najmä v rámci vysokých škôl. Tieto aktivity sú vo významnej miere organizované tzv. ALUMNI clubmi. Na konferencii bola takisto prerokovaná ďalšia spolupráca krajín participujúcich na projekte.

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete.

Správu vypracovali: RNDr. Mária Šulanová 

Dátum: 2.7. 2013			

Správu schválil: Ing. Peter Jakub, generálny riaditeľ ÚIPŠ